KOMMISSIONENS FORORDNING (EF) Nr. 1067/97 af 12. juni 1997 om sjette ændring af forordning (EF) nr. 413/97 om undtagelsesforanstaltninger til støtte for markedet for svinekød i Nederlandene
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og
ud fra følgende betragtninger:
På grund af udbrud af klassisk svinepest i visse produktionsområder i Nederlandene blev der ved Kommissionens forordning (EF) nr. 413/97 (3), senest ændret ved forordning (EF) nr. 1031/97 (4), fastsat undtagelsesbestemmelser til støtte for markedet for svinekød i denne medlemsstat;
på grund af videreførelsen af de veterinære og handelsmæssige restriktioner, de nederlandske myndigheder har indført, og udvidelsen heraf til at gælde for nye zoner, bør antallet af fedesvin, smågrise og unge smågrise, der kan leveres til de kompetente myndigheder, forøges, således at det bliver muligt at videreføre undtagelsesforanstaltningerne i de kommende uger;
for at gøre bestemmelserne klarere er det hensigtsmæssigt at samle antallet af støtteberettigede dyr, der er blevet ændret flere gange siden begyndelsen af anvendelsen af forordning (EF) nr. 413/97 den 18. februar 1997, i et enkelt bilag;
det er nødvendigt at foretage en mindre forhøjelse af den støtte, der ydes for levering af unge smågrise, for at skabe et logisk forhold mellem støtten til de forskellige kategorier af smågrise;
en hurtig og effektiv anvendelse af undtagelsesforanstaltningerne til støtte for markedet er et af de bedste midler til at bekæmpe udbredelsen af klassisk svinepest; det er derfor berettiget at anvende bestemmelserne i denne forordning fra den 2. juni 1997;
de i denne forordning fastsatte foranstaltninger er i overensstemmelser med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 413/97 foretages følgende ændringer:
1) Artikel 1, stk. 3, sidste afsnit, udgår.
2) Artikel 4, stk. 4, affattes således:
»4. Den i artikel 1, stk. 2, 3 og 4, omhandlede støtte ab bedrift fastsættes til:
- 55 ECU pr. dyr for smågrise med en gennemsnitsvægt pr. parti på 25 kg eller derover
- 47 ECU pr. dyr for smågrise med en gennemsnitsvægt pr. parti på over 24 kg, men under 25 kg
- 40 ECU pr. dyr for unge smågrise med en gennemsnitsvægt pr. parti på 8 kg eller derover
- 38 ECU pr. dyr for meget unge smågrise på tre uger eller derunder.«
3) Bilag I affattes som angivet i bilaget til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 2. juni 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. juni 1997.